|  |  |  |  |  |  |
| --- | --- | --- | --- | --- | --- |
|  | | | |  |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ**  **ΓΙΑ ΤΟ ΑΚΑΔΗΜΑΪΚΟ ΕΤΟΣ 2022-2023** | | | | | |
| **ΤΜΗΜΑ ΙΣΤΟΡΙΑΣ - ΑΡΧΑΙΟΛΟΓΙΑΣ** | | | | | |
| **Επιστημονικά Υπεύθυνος:** | | | *Παναγιωτόπουλος Γεώργιος* | | |
| **Email:** | *pangiorgos@upatras.gr* | | | |  |
|  | |  | | | **3 Μαρτίου 2023** |

**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΘΕΣΕΙΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2022-2023**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση τριτοβάθμιας εκπαίδευσης Πανεπιστημίου Πατρών για το ακαδημαϊκό έτος 2022-2023»*** με κωδικό MIS 5181130 στο Επιχειρησιακό Πρόγραμμα *«Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020*» το οποίο συγχρηματοδοτείται από το Ευρωπαϊκό Κοινωνικό Ταμείο (Ε.Κ.Τ.) και από εθνικούς πόρους. Στο πλαίσιο αυτού **43** **τριτοετείς και τεταρτοετείς φοιτήτριες/ές και επί πτυχίω** θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με τα αντικείμενα που θεραπεύει το Τμήμα σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε **δύο (2) συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | **01/07/2023** |
| **Ημερομηνία λήξης περιόδου Πρακτικής Άσκησης:** | **31/08/2023** |

Προβλέπεται μηνιαία αμοιβή 280€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α' και β' βαθμό συγγένειας*.***

Η προθεσμία υποβολής αιτήσεων συμμετοχής είναι από: **3/3/2023 έως 13/3/2023 και ώρα 11.00 π.μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος Ιστορίας-Αρχαιολογίας αποτελείται από τους κάτωθι:

1. Παναγιωτόπουλος Γεώργιος, Αναπληρωτής Καθηγητής (Επιστημονικά Υπεύθυνος) (Πρόεδρος)
2. Μάρκος Κατσιάνης, Επίκουρος Καθηγητής (Γραμματέας)
3. Παναγιώτα Πάντζου, Επίκουρη Καθηγήτρια (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **3/3/2023** | Δημοσιοποίηση προκήρυξης |
| **13/3/2023** | Λήξη προθεσμίας υποβολής αίτησης συμμετοχής |
| **13/3/2023** | Δημοσιοποίηση των επιλεχθέντων υποψηφίων φοιτητριών/ών |
| **01/07/2023** | Έναρξη Περιόδου Προγράμματος Πρακτικής Άσκησης |
| **31/08/2023** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος ([*secr-ha@upatras.gr*](mailto:secr-ha@upatras.gr)) :

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ\_ΤΕΥ\_Πρακτική\_2022\_2023.pdf» στην ιστοσελίδα του Τμήματος: [www.ha.upatras.gr](http://www.ha.upatras.gr)
2. **Πιστοποιητικό Αναλυτικής Βαθμολογίας**
3. **Πλήρες Βιογραφικό Σημείωμα κατά το υπόδειγμα του Europass**

**ΚΡΙΤΗΡΙΑ ΕΠΙΛΟΓΗΣ**

Η επιλογή των ασκούμενων για συμμετοχή στο πρόγραμμα γίνεται με βάση τρία κριτήρια με τα αντίστοιχα βάρη:

α) ο μέσος όρος βαθμολογίας των επιτυχώς εξετασθέντων μαθημάτων – 40%

β) ο αριθμός μαθημάτων στα οποία έχει εξεταστεί επιτυχώς ο φοιτητής – 40%

γ) κατάθεση πλήρους Βιογραφικού Σημειώματος κατά το υπόδειγμα του EUROPASS – 20%

Σε περίπτωση ισοβαθμίας, θα επιλεγεί ο/η υποψήφιος/φια με τον υψηλότερο μέσο όρο βαθμολογίας.

**ΕΝΣΤΑΣΕΙΣ**

Οι ενστάσεις υποβάλλονται μέσα σε διάστημα 5 εργάσιμων ημερών από την επομένη της ημερομηνίας ανάρτησης των προσωρινών αποτελεσμάτων *(στον* [*ιστότοπο του Γραφείου Πρακτικής Άσκησης του Παν. Πατρών*](https://praktiki.upatras.gr/news-blog/prokirikseis-panepistimiou-patrwn/) *και στην ιστοσελίδα του Τμήματος Ιστορίας-Αρχαιολογίας* ηλεκτρονικά στη Γραμματεία του Τμήματος ([*secr-ha@upatras.gr*](mailto:secr-ha@upatras.gr)), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Παναγιωτόπουλος Γεώργιος  
Επιστημονικά Υπεύθυνος/η της Πρακτικής Άσκησης**του Τμήματος Ιστορίας-Αρχαιολογίας

**Η παρούσα προκήρυξη θα αναρτηθεί:**

* στην ιστοσελίδα του Προγράμματος: <http://praktiki.upatras.gr/>
* στην ιστοσελίδα του Τμήματος: <http://www.ha.upatras.gr/>
* και θα τοιχοκολληθεί στη Γραμματεία του Τμήματος